****

**„Четенето**

**–**

**новото бъдеще!“**

****

****

**Изготвено от:**

**Алекс Иванов 12В**

**РЕЗЮМЕ**

Проектът е свързан с проблема за липсата на интерес от страна на обществото да посещават институции като библиотеките. Целта ми е да модернизирам тези институции, така че те да станат атрактивни и достъпни за всички, както и да мотивирам хората да четат и обогатяват своя речников запас. Реализирането на моята идея е свързана първоначално с инвестиции, които съм представил в табличен вид, и разпределил за определен период от време, така че сумата да бъде възвърната и институциите да нямат много разходи. Проектът първоначално има за цел да реализира тези идеи за Регионална библиотека “Любен Каравелов” Русе, като обхваща възрастовите групи деца и юноши. За да привлека вниманието на най-малките деца и да подбудим техният интерес към четенето, мисля да създам интерактивни резюмета или „трейлъри“ на книгите. Тези резюмета ще бъдат записани на видео записи, които ще могат да бъдат пускани на компютрите в библиотеката. За записите ще набера определен брой доброволци, които заедно с мен ще създадат едно приятно, интересно и иновативно представяне на книгите на малчуганите. За по-големите мисля да закупя Mp3 плеъри, на които да записваме различни книги, които младежите да слушат където и когато си поискат без да трябва да четат, а когато са готови да връщат плеърите, за преизползване от други слушатели. Според мен това е бъдещето, защото в днешно време почти никой не чете и все повече нараства популярността на аудио книгите, а за да не се превръщат библиотеките в нещо архаично, то те трябва да са в крак с модата като така ще са по-актуални и с по-голяма посещаемост.

**ОБОСНОВКА**

В днешно време ние – хората, водим страшно забързан начин на живот. По тази причина не ни остава достатъчно свободно време за собствените ни интереси. Основният проблем, който забелязах, е, че дори и хората да имат някакво свободно време, те ще предпочетат да го запълнят с излизания с приятели, извънкласни дейности и други, като на последно място отива посещаването на библиотека.

В мен се зароди идеята за това модернизиране на библиотеките, защото е жалко нещо дарило хората в миналото с толкова много знания да запада и да не се практикува. Поради губенето на връзката между младите хора и книгите, те спират да се изграждат като личности, не си развиват въображението и което може би е най-лошото, спират да се образоват, това от своя страна води до глобалния спад на знанията на младото поколение.

****По данни от статистика на “Годишен доклад за младежта, 2019“, качена в сайта [www.spisanie8.bg](http://www.spisanie8.bg), 68% от младите хора в България са отбелязали, че не четат никакви книги. Те нито си купуват книги, нито взимат от библиотеките такива, което е и най-тъжното. Затова трябва да се направи нещо по въпроса за събуждане на интереса у младите хора да четат и да се образоват. Естествено, че могат да си купуват книги от книжарници, но библиотеката е такава институция, която предоставя всичко необходимо за един четящ човек без много разходи – вземане на книга със срок за връщане чрез заплащане само на скромна месечна такса. Тогава защо няма интерес към нещо толкова изгодно? Може би хората не виждат ползата от четенето, но аз ще им я покажа.

**ПРОБЛЕМ**

Библиотеките са били и винаги ще бъдат източник на знания. Днес повече от всякога тази институция, заела се с важната задача да образова хората има нужда от помощ.

За съжаление, тя не може да си изпълни задачата, заради загубата на интерес от страна на младото поколение към четенето на книги и нежеланието или по-скоро липсата на нужда да ходят в библиотеката, за да развиват себе си и да обогатяват знанията си във всякакви направления.

Затова аз искам да модернизирам до такава степен библиотеките и читалищата, че младите да ходят със същото желание и кеф, жадни за нови знания по по-модерен и удобен за тях начин, както са ходили и поколението преди нас.

Идеята ми е да започна от институциите, които се намират в Русенска област и малко по малко да се разраствам все повече и повече, докато не започнат библиотеките по целия свят да използват моя модел за възвръщане интереса на младите и съживяването на тези така важни за обществото институции.

**ЦЕЛИ**

**Обща цел:** Модернизация и „възкресение“ на библиотеките и читалищата за начало в страната, а някой ден и по света.

**Конкретна цел:** Възвръщане интереса и желанието на младите към тези институции, с което да се повишат и знанията на голяма част от населението.

**Подцели:**

1. Изкачване на страната на по-челни позиции в класациите свързани с образование и самообучение.
2. Стимулиране на младите отново да се събират заедно и да се забавляват като същевременно с това учат и нови неща
3. Запознанство на тези културни институции с новите и модерни технологии

**ЦЕЛЕВА ГРУПА**

1.РБ „Любен Каравелов“ – град Русе

2. Библиотеки и читалища на територията на Община Русе

3. Община Русе и Областна администрация Русе.

4. Младото население

**СТРАТЕГИЯ**

1. Създаване на работна група от ученици от гимназиален етап и лого на проекта.

2. Анализиране на способите и средствата за популяризиране дейността на библиотеката. Среща - разговор с Председателя и секретар-библиотекаря на РБ „Любен Каравелов” – гр. Русе.

3. Набиране на средства за изработване на приложна програма, която да се управлява от секретар – библиотекаря на библиотеката. Чрез програмата ще се автоматизират различни операции извършвани в библиотеката на читалището.

4. Организиране на доброволчески инициативи.

5. Закупуване на нужните неща за модернизацията на конкретната институция.

6. Обучаване на персонала на библиотеката за работа и поддръжка на новите технологии.

7. Създаване на рекламна стратегия и реализацията ѝ.

8. Поднасяне цветя на паметника на Любен Каравелов в Русе.

**ДЕЙНОСТИ**

За изпълнение дейностите по проекта се назначава Алекс Георгиев Иванов, като неговата задача е да се направи за учениците и децата куклени театри, както и да се представят различните книги по интересен и иновативен начин. Заснемане на трейлъри и ревюта на книги, които да са достъпни в библиотеките

1. Иницииране на среща-разговор с Председателя и читалищния секретар-библиотекар на библиотека „Любен Каравелов “ гр. Русе
2. Направа на куклен театър по книги за деца, за да се подбуди интереса в младите. Идеята е да се организира по едно безплатно събиране на седмица, докато останалите са с фиксирана такса вход.
3. Проучване на броя книги за деца в библиотека „Любен Каравелов“ – Русе. Анализ на книгите и разглеждане да се изготвят представления базирани на книгата.
4. Проучване за материалите за направа на кукли. Разглеждане на възможности да се купуват само дрехи за куклите , а да се използват едни и същи кукли. Търсене на различни перуки за куклите.
5. Набиране на доброволци. Разговор с Младежки Дом за набиране на доброволци за куклените театри и записването на трейлъри и ревюта на книгите за деца. 2-3 минутни клипове.
6. Търсене на апаратура за заснемане на трейлърите и ревютата на книгите за деца.
7. Качване на заснетите клипове на лаптопите, които ще закупя, и на вече закупените от библиотеката компютри.
8. Разпространяване в сайтът на библиотеката, за да може записите да бъдат достъпни и атрактивни за хората, които посетят този сайт.

****

***Регионална библиотека “Любен Каравелов“, Русе***

****

**Дейностите, включени в моя проект, ще протекат в рамките на месеца – от януари 2023г. до юни 2023 г.**

|  |  |  |  |  |  |  |
| --- | --- | --- | --- | --- | --- | --- |
| **дейности** | **януари** | **февруари** | **март** | **април** | **май** | **юни** |
| Създаване на работна група и проучване на проблема. Проектиране на лого на проекта. | ✔ |  |  |  |  |  |
| Иницииране на среща-разговор с Председателя и читалищния секретар-библиотекар на библиотека „Любен Каравелов “ гр. Русе |  | ✔ |  |  |  |  |
| Проучване на броя книги за деца в библиотека „Любен Каравелов“ – Русе. Анализ на книгите и разглеждане да се изготвят представления на книгите. |  |  | ✔ |  |  |  |
| Проучване за материалите за направа на кукли. Разглеждане на възможности да се купуват само дрехи за куклите , а да се използват едни и същи кукли. Търсене на различни перуки за куклите. |  |  | ✔ |  |  |  |
| Набиране на доброволци. Разговор с Младежки Дом за набиране на доброволци за куклените театри и записването на трейлъри/ ревюта на книгите за деца. (2-3 минутни клипове.) |  |  |  | ✔ | ✔ |  |
| Търсене на апаратура за заснемане на трейлърите и ревютата на книгите за деца. |  |  |  | ✔ | ✔ |  |
| Качване на заснетите клипове на лаптопите, които ще закупя, и на вече закупените от библиотеката компютри. |  |  |  |  |  | ✔ |
| Разпространяване в сайтът на библиотеката, за да може записите да бъдат достъпни и атрактивни за хората, които посетят този сайт. |  |  |  |  |  | ✔ |

**ФИНАНСОВИ СРЕДСТВА**

Средствата, необходими за изпълнение на проекта, са предоставени от Фондация „Възможност за вас” – 7005 лева:

* Консултации с кукловод, във връзка с дейността свързана с идеята за куклен театър в детския отдел на библиотеката – 6 часа х 30.00 лв. = 180 лв.
* Закупуване на кукли (роля: семейство) – 33 лв.
* Кукли (роля: с професия) – 45 лв.
* Mp3 плеъри – 10 х 15 лв. = 150лв.
* Кукли (роля: супер герои) – 45 лв.
* Кукли (роля: приказни герои) – 72 лв.
* ****Дрешки за кукли – 5 комплекта (по 10 бр. Блузки, панталони, рокли, шапки, перуки) 5 х 6 лв. = 30 лв.
* Преносим твърд диск 1,5 ТВ – 150.00 лв. (Хард диска ще се използва за съхранение на аудио книги, лесно може да се споделя информация между няколко музикални компютъра)
* Изработване на флаери за инициативите „Четенето новото бъдеще“ – 1000 бр. едностранни, цветни флаери А5 = 150.00 лв.
* Лаптопи и слушалки 10 броя – 600лв.(лаптоп) + 15лв.(слушалки) = 615 лв.

10 х 615.00 лв. = 6150 лв.

|  |  |  |  |  |  |  |
| --- | --- | --- | --- | --- | --- | --- |
| **Дейности** | **януари** | **февру-ари** | **март** | **април** | **май** | **юни** |
| Определяне на работната група и проучване на проблема | ***-*** | ***-*** | ***-*** | ***-*** | ***-*** | ***-*** |
| Консултации с кукловод, във връзка с дейността свързана с идеята за куклен театър в детския отдел на библиотеката | 180  лева | ***-*** | ***-*** | ***-*** | ***-*** | ***-*** |
| Кукли семейство | ***-*** | 33  лева | ***-*** | ***-*** | ***-*** | ***-*** |
| Кукли професии | ***-*** | 45 лева | ***-*** | ***-*** | ***-*** | ***-*** |
| Кукли супер герои | ***-*** | 45 лева | ***-*** | ***-*** | ***-*** | ***-*** |
| Кукли приказни герои | ***-*** | 72 лева | ***-*** | ***-*** | ***-*** | ***-*** |
| Закупуване на преносим твърд диск 1,5 ТВ | ***-*** | 150 лева | ***-*** | ***-*** | ***-*** | ***-*** |
| Дрешки за кукли / перуки | ***-*** | - | 30 лв | ***-*** | ***-*** | ***-*** |
| Изработване на флаери за инициативите „Четенето новото бъдеще“ – 1000 бр. едностранни, цветни флаери А5 = 150.00 лв. | ***-*** | ***-*** | 150 лева | ***-*** | ***-*** | ***-*** |
| Лаптопи и слушалки  10 броя | 1025лева | 1025лева | 1025лева | 1025лева | 1025лева | 1025лева |
| **ОБЩО** | 1205лева | 1370лева | 1205лева | 1025лева | 1025лева | 1025лева |

**ОЧАКВАНИ РЕЗУЛТАТИ**

Резултатите, които очаквам да постигна, са свързани главно с засилването на интереса у младите да четат повече и да посещават по-често така забравените в днешно време библиотеки. Друг очакван резултат е ръст в нивото на образованост на българското население.

Заинтересованост и последваща ангажираност на други културни институции в Община Русе нуждаещи се от проектиране, експлоатация и поддържане на новите технологии от моя проект.

**ОЦЕНКА НА ПОСТИГНАТОТО В ПРОЕКТА**

За да разбера какъв е ефекта от моя проект, след всяка проведена инициатива ще пускам анкети на клиентите и персонала на културните институции, с цел подобряване качеството на проекта и напасване към клиентите все повече и повече.

Всяка анкета ще съдържа въпроси за всичко като започнем от дали им харесва промяната и стигнем до какви съвети и препоръки биха ни дали, за да подобря програмата си.

**УСТОЙЧИВОСТ, НАПРЕДЪК И ИЗПЪЛНЕНИЕ НА ПРОЕКТА**

Успех за мен би било успешното прилагане на новосъздадената приложна програма, обогатяването на библиотечния фонд. Ще се радвам и ако чрез закупените от мен и нашите партньори нови и модерни технологии успеем да вкараме „в крак“ с технологиите и по-възрастните клиенти на библиотеките и читалищата, защото както знаем и това е проблем в днешно време.

****Следващият резултат, който целя е младите хора, посещаващи културните институции, модернизирани от мен, да увеличат много знанията и уменията си във всякакви области..

Ако започнат да ме търсят от други културни институции, с удоволствие ще мултиплицирам идеята си и ще я напасна като за тях.

Чрез междинен и краен отчет подробно ще опиша извършените дейности и постигнатите резултати, а с финансови документи ще удостоверя реално изразходваните средства пред фондация „Възможност за вас”.

**РИСКОВЕ**

* Липса на интерес от страна на библиотеката.
* Липса на интерес от страна на Община Русе.
* Трудности при набавянето на технологиите, нужни за реализацията на проекта.
* Неуспешна превенция срещу кражбите на новите, закупени от мен неща.
* Липса на интерес от страна на младите след осъществяването на проекта.
* Трудности при възвръщаемостта на изразходената сума.

****